NaiveNeuron/SloPal huggingface dataset:
Krúpa, Juraj, poslanec NR SR (2024-04-17):
Pán poslanec, ja som vás počúval celý ten čas, čo ste rozprávali, a ja som tak akože čakal, že príde niečo, niečo, čo má obsah, čo, nejaký názor, ale nič som tam nepočul. A ja si myslím, že to je naozaj veľmi slabé na predsedu výboru pre európske záležitosti. Predniesť tu prejav, ktorý, ja neviem, mne to normálne pripomenulo tie prejavy, ktoré sa robili kedysi v rámci Ústredného výboru Komunistickej strany Slovenska, kde niekto vystúpil, aby si proste urobil fajočku, pochválil, neskritizoval, jednoducho len tak pohladkal, aby bolo, aby sa proste nepovedalo. Ja som predseda výboru pre obranu a bezpečnosť, vystúpil som k tejto správe, všetci to videli. Ale nič viac. Ja by som od vás očakával, že poviete, kde vidíte problémy, kde vidíte pozíciu Slovenska k týmto problémom, kde vidíte víziu Slovenska v rámci Európskej únie, kde vidíte víziu Európskej únie, kde, či sa, vyjadriť sa naozaj k témam, ktoré aktuálne rezonujú, áno, napríklad klimatické zmeny alebo green deal, alebo čokoľvek, čo je váš názor k týmto, k týmto témam. Ale vôbec nič. To je, to bolo, že na večné veky a nikdy ináč, asi takto to nejak znelo, len ste tam vymenil Sovietsky zväz za Európsku úniu. To je naozaj veľmi-veľmi slabé a smutné to vidieť od predsedu výboru pre európske záležitosti, ktorý nič a úplne bezpohlavne sa vyjadril k tak zásadným otázkam, ako je Európska únia a naše, a k našej pozícii Slovenska v Európskej únii.
P. Hrušovský, predseda NR SR: (2003-09-10):
(Hlasovanie.) Prítomných je 132 poslancov, za 112, proti 12, zdržalo sa 8. Návrh sme schválili. Prosím ďalší návrh, pán poslanec.
Danko, Andrej, predseda NR SR (2017-12-06):
S reakciou pán poslanec Suchánek.
Heger, Eduard, poslanec NR SR (2019-11-29):
Kolegovia, ďakujem pekne za reakcie. Zareagoval by som na teba, kolega Martin Poliačik. Áno, tie výdavkové stropy, to je to, čo som spomenul, že to je, to je prvá berná minca, ktorú treba urobiť jednoznačne, a to druhé som vám spomenul ako úvahu, ktorú môžme zobrať do úvahy práve kvôli tomu, aby aj tí ministri, pretože dnešným problémom je, že tí ministri nerešpektujú tieto opatrenia Útvaru hodnoty za peniaze, a tým pádom vlastne absentujú pretavenie do rozpočtu a toto považujem naozaj za veľkú chybu. Čo sa týka, pán minister, ešte chcem taký dovetok (dôvetok, pozn. red.) kvôli časovému limitu, nebolo to myslené osobne, samozrejme, dúfam, že to tak chápete, ale to, že vás to vyhnalo z kresla, sám ste hovorili, že idete na horúce kreslo, a to je horúce kreslo a to, čo podkúrilo pod tým kreslom a čo spôsobilo, že to kreslo je horúce, sú práve tie zlé výsledky celého vládnutia a aj tohto roku. Ja viem, že vy ste si nenapísali vyrovnaný rozpočet, ale ako predseda výboru ste zaňho hlasovali a ten sa neudial. Toto bol začiatok práve tejto, tejto horúčosti a podkúrenia pod vaším, pod vaším kreslom, pod vaším sedadlom. Takže preto bolo veľmi potrebné práve pri prerokovaní rozpočtu si naliať čistého, čistého vína. A ja som povedal hneď v úvode, že vás nebudem šetriť, pretože tu sa potrebujeme baviť veľmi vážne. Toto neni žiadna selanka ani nič podobné, tu musíme podrobiť každé číslo, pretože, áno, ochladzovanie prichádza, zasahuje najviac Slovensko, tak ako som povedal, čo tiež má svoj dopad a tiež má veľký podiel na tom vláda, a preto sa tu nemôžme čičíkať nejakými peknými číselkami alebo peknými rozprávkami, ale musíme veľmi podrobne a kvalitne a kvalifikovane ho prebrať, každé číslo, a podrobiť ho. Takže toto je dôvod, prečo som aj tak rázne vystúpil, pretože tento čas neni na žiadnu oslavu, to ste si dopriali minulý rok pri oslave vyrovnaného rozpočtu na papieri a vieme, ako to skončilo. Žiadne ďalšie takéto papierové deficity tu oslavovať nebudeme. Ďakujem.
Vážny, Ľubomír, podpredseda vlády SR pre investície (2013-10-18):
Ďakujem. Vážený pán podpredseda Národnej rady Slovenskej republiky, vážené panie poslankyne, páni poslanci, predkladaný vládny návrh zákona je prierezovým zákonom, na vypracovaní ktorého sa podieľalo nielen ministerstvo hospodárstva vrátane Hlavného banského úradu a obvodných banských úradov, ale aj ministerstvo obrany a ministerstvo vnútra. Vychádza z doterajšej právnej úpravy platnej na území Slovenskej republiky, a to z tretej časti zákona č. 51/1988 Zbierky o banskej činnosti, výbušninách a o štátnej banskej správe v znení neskorších predpisov a v znení súvisiacich predpisov. Návrh zákona komplexne rieši určitú medzeru, ktorá v našom právnom poriadku bola, a teda upravuje práva a povinnosti právnických osôb a fyzických osôb v oblasti výbušnín, výbušných predmetov a munície vrátane základných pravidiel na zaistenie bezpečnosti osôb a majetku. Člení sa celkom na päť častí. Prvá časť upravuje základné ustanovenia, druhá výbušniny, výbušné predmety a muníciu, tretia upravuje štátnu správu na úseku výbušnín, výbušných predmetov a munície, štvrtá časť sankcie a posledná, piata časť rieši prechodné, spoločné a záverečné ustanovenia. Predloženým návrhom predkladateľ podrobne upravuje skladovanie, prepravovanie, používanie výbušnín, upravuje tiež práva a povinnosti oprávnených osôb, ktoré podnikajú v tejto oblasti, riešia aj posilnenie bezpečnosti pri výrobe, vývoji, spracúvaní, výskume, pokusnej výrobe a skúšaní výbušnín, rieši ich uskladňovanie, zneškodňovanie a ničenie a takisto rieši aj delaboráciu a ničenie munície a posilnenie kontroly pri nakladaní s výbušninami. Tiež upravuje aj zákaz po domácky vyrábať muníciu a jej časti zo široko dostupných chemikálií, nakoľko táto výroba predstavuje tiež hrozbu rovnakého rozsahu ako komerčná munícia. Naposledy, v poslednej časti upravuje odbornú spôsobilosť na nakladanie s výbušninami a pôsobnosť štátnej správy v tejto oblasti. Navrhovaná právna úprava je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. Predkladaný návrh zákona nebude mať vplyv na rozpočet, rozpočet verejnej správy, na podnikateľské prostredie, na sociálne prostredie, na životné prostredie a bude mať pozitívny vplyv na informatizáciu spoločnosti. Vážený pán podpredseda Národnej rady, vážené panie poslankyne, páni poslanci, dovoľujem si vás požiadať o podporu predloženého vládneho návrhu zákona a o jeho schválenie v prvom čítaní. Ďakujem vám za pozornosť.
Grendel, Gábor, podpredseda NR SR (2022-05-05):
Kolegovia!
V. Veteška, podpredseda NR SR: (2006-03-15):
Kto sa hlási ústne, prosím? Nikto sa nehlási ústne do rozpravy. Ukončujem rozpravu a prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov . Vládny návrh máte ako tlač 1490, návrh na jeho pridelenie na prerokovanie výborom máte v rozhodnutí č. 1541. Prosím podpredsedu vlády a ministra financií Slovenskej republiky pána Ivana Mikloša, aby vládny návrh zákona uviedol.
Ďuriš Nicholsonová, Lucia, podpredsedníčka NR SR (2018-03-13):
Opäť dávam slovo pánovi poslancovi Ježíkovi z ústavnoprávneho výboru so spravodajskou informáciou k tomuto bodu, nech sa páči.
V. Veteška, podpredseda NR SR: (2007-01-30):
(Hlasovanie.) Prítomných je 143 poslancov, za 143, proti 0, zdržalo sa 0, nehlasovalo 0. Konštatujem, že prerokujeme návrh zákona v druhom čítaní.
Ďuriš Nicholsonová, Lucia, podpredsedníčka NR SR (2019-02-18):
Pani poslankyňa Antošová.
Sulík, Richard, predseda NR SR (2011-07-08):
Dámy a páni, budeme pokračovať, a to hlasovaním. No a pred tým, ako dôjdeme k hlasovaniu, poprosím o informáciu z výborov. Nech sa páči, pán poslanec Hladký.
Majorová Garstková, Jana, poslankyňa NR SR (2023-05-25):
Ďakujem pekne. Tak ako si ty aj, Jožo, povedal, dobrovoľníci sú potrební a ich úloha je nepopierateľná a nevyhnutná. Úloha členov dobrovoľných hasičských zborov v obci je nepopierateľná pri zásahoch poskytujúcich profesionálom pomoc a súčinnosť a úloha členov Dobrovoľnej požiarnej ochrany Slovenskej republiky je taktiež nepopierateľná, a to pri výchove obyvateľstva, preventívno-osvetovej činnosti a práce s deťmi. Dobrovoľná požiarna ochrana Slovenskej republiky je občianske združenie. To občianske združenie, ako aj mnohé iné a mnohé iné občianske združenia žiadajú prostredníctvom dotácií o... cez projekty o finančnú podporu. Ja nerozumiem, prečo by to aj v tomto prípade takto nemalo byť. Ak niekto napíše dobrý projekt, bude podporený, dostane financie na podporu svojich aktivít. Ďakujem.
Figeľ, Ján, podpredseda NR SR (2013-09-06):
Nech sa páči, Dušan Bublavý.
Šedivcová, Viera, poslankyňa NR SR (2013-09-06):
Dovolím si zareagovať na vystúpenie môjho kolegu pána Muňka, ktorý hovoril, že táto novela podporuje znižovanie administratívnej záťaže v sociálnom podnikaní. Upriamila by som pozornosť iba na jednu skutočnosť. A to je automatické zaniknutie poistenia, keď poistenec nezaplatí poistné dva mesiace za sebou. Je to veľmi správny krok, pretože vieme a v praxi sa veľmi často stretávame s tým, že občania z dôvodu neznalosti neodhlásili formálne v Sociálnej poisťovni svoje poistenie a takto im neustále narastali dlhy na poistnom. Sociálna poisťovňa v zmysle doterajšieho zákona musela automaticky účtovať penále týmto poistencom. A často sa tak dostávali do situácie, keď už nastúpil exekútor a dlh narástol do enormnej výšky a poistenci sa dostali naozaj do veľmi zlej sociálnej situácie aj z tohto titulu. Ďakujem.
Kollár, Boris, predseda NR SR (2021-07-01):
Ďalej vystúpi, bude reagovať na faktické poznámky pán poslanec Suja, nech sa páči, máte slovo.
Blanár, Juraj, podpredseda NR SR (2021-11-10):
S faktickou poznámkou pán poslanec Kočiš.
Érsek, Árpád, minister dopravy, výstavby a regionálneho rozvoja SR (2016-09-08):
Ďakujem za slovo. Vážený pán poslanec, vážený pán predsedajúci, Národná rada, uvedený typ v doprave je možné aj v súčasnosti vykonávať podľa platnej legislatívy a ide o medzinárodnú pravidelnú autobusovú linku. Medzinárodné autobusové linky schvaľuje Ministerstvo dopravy, výstavby a regionálneho rozvoja Slovenskej republiky. O povolenie na prevádzkovanie medzinárodnej pravidelnej autobusovej dopravy môže požiadať akýkoľvek dopravca, ktorý je držiteľom oprávnenia na prevádzkovanie medzinárodnej dopravy, t. j. licencie spoločenstva podľa čl. 4 nariadenia Európskej komisie 1073/2009 a má sídlo na území Európskej únie, resp. EAP alebo Švajčiarskej konfederácie. Žiadateľ môže podať žiadosť v ktoromkoľvek zo štátov... (Prerušenie vystúpenia predsedajúcim.)
Osuský, Peter, poslanec NR SR (2021-06-15):
Ďakujem. V dnešnej rozprave v zásade ešte viac ako inokedy platí a bude platiť až do večera, pokiaľ potrvá, že sa treba pozrieť, kto hovorí. Aj keď je rev či kvikot tých, ktorí dnes revú či kvíkajú sebehlasnejšie a sebesrdceryvnejšie, ešte stále to neznamená, že je to spev anjelov. A ak sú nominanti ctených veľkých opozičných strán podľa nich samotných, Rimania by povedali, horribile dictu, kriminálnici, tak ma napadá jedno veľmi múdre slovenské príslovie: „Akí išli, takých našli.“ (Potlesk.)
Turčanová, Andrea, poslankyňa NR SR (2024-06-14):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol teda výborom určená ako náhradník za spravodajkyňu k návrhu ústavného zákona, ktorý je uvedený pod tlačou 280. Predkladám informáciu k predloženému návrhu ústavného zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. V súlade s rozhodnutím predsedu Národnej rady č. 294 z 25. apríla 2024 navrhujem, aby návrh ústavného zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh ústavného zákona výbory prerokovali do 6. septembra 2024 a v gestorskom výbore do 9. septembra 2024. Pán predsedajúci, prosím, otvorte všeobecnú rozpravu.
Burian, Jozef, poslanec NR SR (2016-10-11):
Bod 1, podbody 1, 2.
Galko, Ľubomír, poslanec NR SR (2023-11-28):
Ďakujem pekne. Mám k tomuto vystúpeniu niekoľko poznámok. Po prvé strašne sa mi páči, ako počas svojho vystúpenia, keď na začiatku zdrhli všetci členovia strany podvodníkov a klamárov ako také krysy zo sály. To je dobré, lebo ľudia, ktorí toto rokovanie sledujú, tak vidia, že títo zbabelci nedokážu čeliť objektívnej pravde. Po druhé je dobré, že si spomenul Dušana Kováčika, to je regulérne odsúdený zločinec z čias SMER-u. To nie je žiadny politicky prenasledovaný prokurátor. To je ťažký zločinec, ktorý prešiel toľkými súdmi, že jeho vina je nespochybniteľná. Jeden zo štyridsiatich, pripomínam, z ich éry. Po tretie je neustále potrebné poukazovať prednostne na stranu podni... podvodníkov a klamárov SMER 2 alias HLAS Petra Pellegriniho, lebo viete, tí klasickí smeráci, čo zostali v SMER-e 1, sú síce lumpi, ale tí sa aspoň na nič nehrajú. Ale v strane SMER 2 alias HLAS Petra Pellegriniho sa zišlo to najhoršie, čo sa z pôvodného SMER-u odčlenilo, a navyše táto partička podvodníkov a klamárov disponovala a disponuje aj mediálnym krytím, a preto je dôležité neustále pripomínať ich volebné podvody, 13. dôchodok, lacné energie, lacné potraviny... a čo ja viem, čo všetko ešte. A posledná, najdôležitejšia poznámka. Súhlasím s tým, že Matúš Šutaj Eštok svojím správaním k policajtom explicitne dokazuje, že na funkciu ministra vnútra nedorástol a že na ňu jednoducho nemá. Presne takto to vyzerá, keď dáte do rúk moc nevyzretému a nedospelému človeku. Rozmrcá nám Policajný zbor na cimpr-campr, pokiaľ ho nezastavíme, a preto ho zastaviť treba a treba spraviť pre to všetko. Ďakujem pekne. (Potlesk.)
Grendel, Gábor, podpredseda NR SR (2021-10-26):
S faktickou poznámkou pán poslanec Erik Tomáš.
Kubánek, Stanislav, poslanec NR SR (2018-10-23):
Teraz by sme mali hlasovať o pozmeňujúcom návrhu pána poslanca Eleméra Jakaba. Nakoľko páni poslanci Elemér Jakab, Andrej Hrnčiar a Peter Antal stiahli svoj podpis pod pozmeňujúcim návrhom predneseným v rozprave, tento pozmeňujúci návrh nespĺňa náležitosti podľa § 82 ods. 2 rokovacieho poriadku a nie je možné o ňom hlasovať. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Hrušovský, Pavol, podpredseda NR SR (2010-12-08):
S faktickou poznámkou, resp. s faktickými poznámkami na vystúpenie pána poslanca Ďurkovského, dvaja páni poslanci. Traja. Končím možnosť ďalších prihlášok. Nech sa páči, pán poslanec Čaplovič.
Burian, Jozef, poslanec NR SR (2018-03-13):
Ďakujem pekne, pán predsedajúci. Nakoľko bol podaný pozmeňujúci návrh, poprosím, pán predsedajúci, dajte hlasovať o skrátení lehoty.
Blanár, Juraj, podpredseda NR SR (2021-07-02):
Prezentujte sa a hlasujte o postúpení zákona do druhého čítania. (Hlasovanie.) Prítomných 90 poslancov, za hlasovalo 89 poslancov, proti nebol žiaden poslanec, zdržal sa 1, hlasovali všetci. Konštatujem, že sme návrh zákona postúpili do druhého čítania. Nech sa páči, pani spravodajkyňa, uveďte výbory a všetko, čo k tomu patrí.
Ľ. Petrák, poslanec: (2009-02-03):
A druhá vec, okrem toho, že aká je doba realizácie týchto zdrojov, ako je dostupná energia v ktorom čase. Slnko v noci – určite, vietor v akých časoch, vtedy, keď nefúka? Alebo potrebujeme stabilné a trvalé dodávky aj elektrickej energie. Ale dneska hovoríme o návrhu na skrátené legislatívne konanie, potom tu vystáva úplne opodstatnene otázka, či je opodstatnené skrátené legislatívne konanie. Len jedna krátka otázka: Nehrozí v najbližšom roku, dvoch, troch, piatich, že sa zopakuje kríza? (Reakcie z pléna.) No asi hrozí, že je tam určité riziko, to znamená, je tu aj opodstatnenosť skráteného legislatívneho konania.
Sárközy, Irén, poslankyňa NR SR (2019-10-28):
Ďakujem pekne. V rozprave k uvedenému návrhu zákona nevystúpil nikto, a teda nebol predložený žiadny pozmeňujúci ani doplňujúci návrh. Pán predseda, teraz budeme hlasovať o pozmeňujúcich a doplňujúcich návrhoch zo spoločnej správy výborov. Dajte, prosím, hlasovať spoločne o bodoch 1 až 9 s odporúčaním gestorského výboru schváliť.
Ivan, Miroslav, poslanec NR SR (2017-03-24):
Ďakujem za slovo. Vážená pani predsedajúca, vážené pani poslankyne, vážení páni poslanci, prázdne stoličky, ako tradične v piatok poobede. Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. Máte to v tlači 422. V súlade s § 73 ods. 3 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 5. mája 2017 a v gestorskom výbore do 9. mája 2017. Pani predsedajúca, otvorte, prosím, všeobecnú rozpravu.
Nicholsonová, Lucia, poslankyňa NR SR (2015-05-06):
Ďakujem pekne za slovo. Pán poslanec Madej, dobré vystúpenie, akurát že vy vychádzate z nejakej teórie napísanej na papieri, ale nie z aplikačnej praxe. A poviem vám prečo. To, že rodičia sa musia dohodnúť, inak rozhoduje súd. Rodičia sa jednoducho nevedia dohodnúť, a teda pokiaľ v tom ako pracujete, ako som sa dozvedela od pána Poliačika, tak veľmi dobre viete, že drvivá väčšina rodičov práveže nie je schopná sa dohodnúť. Ja by som skôr očakávala, že možnože urobíte niečo viacej pre rozmach mediácie na Slovensku, pretože v iných krajinách, napríklad anglosaských, je úplne automatické, že keď sa prvýkrát spomenie v rodine slovo „rozvod“, tak sa ide k mediátorovi a ten je schopný ich primäť k tomu, aby sa dokázali dohodnúť bez toho, aby do toho zasahoval súd. Spomínali ste vzdialenosti Bratislava – Košice alebo dokonca do inej krajiny, no samozrejme, že to nie je okej, keď ten rodič zoberie to dieťa do inej krajiny alebo z Bratislavy do Košíc, ale o tom vo vašom návrhu vôbec nejde. Tam ide o to, aby sa neodsťahoval do susedného okresu, ktorý v reáliách Slovenska znamená, že sa nemôže odsťahovať 30 kilometrov, čo je absurdné podľa mňa. Hovoríme o naozaj krátkych vzdialenostiach. A posledná vec, ak ide o to sťahovanie sa z Bratislavy do Košíc a je to v rozpore so zákonom o rodine, čo s vami súhlasím, pretože je to hlavne v rozpore s najlepším záujmom dieťaťa, tak nerozumiem tomu, prečo ste to vyhnali na úroveň susedného okresu, tomu naozaj nerozumiem. Lebo tuto ide o obmedzovanie osobnej slobody a slobody pohybu. Ak by ste riešili skutočne len inú krajinu alebo Bratislavu – Košice, tak ja za to zahlasujem, som všetkými desiatimi za to, viem, že sú také prípady. Ale prečo, preboha, sa nemôže odsťahovať niekto 30 kilometrov od pôvodného bydliska?
Kaščáková, Renáta, poslankyňa NR SR (2019-05-09):
Ďakujem. Pán Simon, vy ste veľmi dobre vystihli pohnútky, ktoré vedú predkladateľov k návrhu tohto zákona. A tými pohnútkami je obyčajná urazenosť predkladateľov z toho, že si športoví fanúšikovia z Maďarska dovolili zaspievať na slovenskom štadióne svoju hymnu. Úmyslom je snaha im to zakázať, ukázať, kto je tu na Slovensku pánom, že na Slovensku treba po slovensky jednoducho. Predkladatelia to zakrývajú slovami ako vlastenecké cítenie, hrdosť na vlastnú krajinu, a to, že tým, že ak budú mať športovci na hrudi štátny znak, tak ich to dokonca vraj vyburcuje k oveľa lepším výkonom. No, ja o tom pochybujem. Pochybujem takisto o tom, že vlastenecké cítenie sa dá nanútiť a športové výkony športovcov zvýšiť tým, že im našijeme na hruď štátny znak. Hrdosť na krajinu predsa prichádza odinakiaľ. To ste takisto správne povedali, prichádza s dôverou v štát, v ľudí, ktorí ho vedú, v ich rozhodnutia. My tu máme na čele parlamentu predsedu strany SNS, ktorá prichádza s týmto návrhom a na jednej strane volá po hrdosti na štátny znak a na štát, no na druhej strane na jeho správanie nám žiadny dôvod na hrdosť nedáva. Bez hanby používa pofidérnu kapitánsku hodnosť, používa titul JUDr. za okopírovanú rigoróznu prácu. A práve dnes tu nie je iba preto, lebo stojí v hlbokom predklone pred Putinom na jeho vojenskej prehliadke v Rusku. A na takýto štát a na štát pod takýmto vedením teda rozhodne napríklad ja hrdá nie som. A určite si nemyslím, že zákaz spievať hymnu odradí fanúšikov spievať ju. Práve naopak. Myslím si, že ich popudí k tomu, aby ju spievali ešte vo väčšom počte a ešte hlasnejšie, ako to robili doteraz. Ale ak je to dôvod, ako odradiť pozornosť od vážnejších... (Prerušenie vystúpenia časomerom.)
Jurinová, Erika, podpredsedníčka NR SR (2013-02-14):
Ďakujem pánovi navrhovateľovi a prosím, aby zaujal svoje miesto. Dávam slovo spravodajcovi z ústavnoprávneho výboru poslancovi Miroslavovi Kadúcovi, aby informoval Národnú radu o výsledku prerokovania tohto návrhu vo výbore a súčasne ho prosím, aby podal stanovisko ústavnoprávneho výboru.
Krajčí, Marek, poslanec NR SR (2023-11-16):
Ďakujem za slovo. Tiež chcem oceniť tvoj výborný príspevok k tejto stati o programovom vyhlásení vlády a len podčiarknuť to, čo si na záver hovoril, že najlepšie výsledky v socializácii vylúčených skupín, najmä rómskych skupín, majú práve cirkevné komunity a cirkevná práca v týchto spoločnostiach. A dokázal to nakoniec aj, dokázala to nakoniec aj samotná štúdia Slovenskej akadémie vied známeho etnológa Hrustiča, ktorý dokázal, že práve táto práca má dlhodobo najlepšie výsledky, a preto si myslím, že je správne na to poukázať, zároveň poukázať aj teraz vláde, že toto je cesta, akým spôsobom sa dá naozaj považovať aj tvoje etnikum za požehnaním pre túto krajinu, pretože je tam množstvo, množstvo veľmi kvalitných ľudí, ktorí dokážu vytvárať obrovské hodnoty pre celú našu spoločnosť. Ďakujem. (Potlesk.)
Paška, Pavol, predseda NR SR (2013-10-18):
(Hlasovanie.) 139 prítomných, 138 za, 1 sa zdržal. Tieto body sme schválili.
Bugár, Béla, podpredseda NR SR (2017-04-07):
Nech sa páči, prezentujme sa a hlasujme o návrhu prerokovať návrh zákona v druhom čítaní. (Hlasovanie.) Prítomných 121 poslancov, za 31, proti 19, zdržalo sa 71. Konštatujem, že návrh sme neschválili. Prosím znovu pána poslanca Mihála, aby uviedol hlasovanie v prvom čítaní o návrhu poslankyne Ďuriš Nicholsonovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku, tlač 462. (Hlasovanie o návrhu poslankyne Národnej rady Slovenskej republiky Lucie Ďuriš Nicholsonovej na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 462.)
Bačík, Branislav, poslanec NR SR (2010-07-08):
Sľubujem. (Potlesk.)
Galis, Dušan, poslanec NR SR (2015-09-23):
Ďakujem pekne za slovo. Šport ako taký je fenomén, ktorý je neporaziteľný, je neporaziteľný šport, a preto som presvedčený o tom, že aj takéto diskusie, debaty okolo toho nájdu cestu, ako sa spojíme a urobíme zákon, na ktorý budeme všetci pyšní, pretože je to veľmi potrebné. Ale ešte raz hovorím, šport je neporaziteľný, treba si vážiť ľudí, ktorí robia okolo športu, ktorí mu venujú celý život. A ja som hlboko presvedčený o tom ako my všetci, ktorí tu sedíme, že chceme, aby v športe bol poriadok. A potom budeme vidieť, že aj tie výkony, aj tá práca ľudí okolo športu bude absolútne na inej úrovni. Ďakujem pekne.
Blanár, Juraj, podpredseda NR SR (2022-05-04):
Otváram rozpravu, pán spoločný spravodajca, tak ako ste odporučili. Do rozpravy som nedostal žiadnu písomnú prihlášku. Dávam teda možnosť prihlásiť sa ústne do rozpravy, vážené panie poslankyne, páni poslanci. Konštatujem, že nikto sa nehlási do rozpravy, preto vyhlasujem rozpravu za uzavretú. Pán navrhovateľ? Nie. Pán spravodajca? Čiže len chcem poprosiť, kedy by ste chceli hlasovať o tom, či v poradí alebo máte nejaký iný termín. Nech sa páči.
Blanár, Juraj, podpredseda NR SR (2021-05-12):
Prijmite, prosím, moje ospravedlnenie, pani poslankyňa Halgašová. Ďalší s faktickou poznámkou, pán poslanec Richard Takáč.
Kuriak, Milan, poslanec NR SR (2022-12-06):
Dobre, takže vieme, o koho ide... (Povedané so smiechom.) Tak povedz to ty za mňa. (Povedané smerom k spravodajcovi.)
Danko, Andrej, predseda NR SR (2019-10-17):
Už vám... Á, ešte máte čas, ospravedlňujem sa.
Žitňanská, Lucia, podpredsedníčka vlády a ministerka spravodlivosti SR (2016-11-25):
Ďakujem pekne, pán predsedajúci. Vážené kolegyne, vážení kolegovia, na rokovanie predkladám vládny návrh zákona o niektorých pravidlách uplatňovania nárokov na náhradu škody spôsobenej porušením práva hospodárskej súťaže. Je to transpozičná právna norma. Účelom návrhu zákona je vykonať transpozíciu smernice Európskeho parlamentu a Rady o určitých pravidlách upravujúcich žaloby podľa vnútroštátneho práva o náhradu škody utrpenej v dôsledku porušenia ustanovení práva hospodárskej súťaže členských štátov a Európskej únie a v právnom poriadku ustanoviť pravidlá pre účinné uplatňovanie náhrady škody vzniknutej porušovaním súťažného práva. Potreba samostatnej právnej úpravy je daná osobitosťami noriem smernice, ktoré upravujú jednotlivé inštitúty a aspekty uplatňovania náhrady škody spôsobenej, resp. utrpenej porušením ustanovení práva hospodárskej súťaže členských štátov alebo Európskej únie. Navrhujeme preto osobitnú úpravu zákonných podmienok uplatňovania náhrady škody, ktorá bude zabezpečovať úplnú harmonizáciu slovenského právneho poriadku s pravidlami smernice. Návrh zákona prešiel štandardným legislatívnym procesom a možno sa môžem aj v tejto chvíli vyjadriť, že prečítali sme spoločnú správu výborov k predmetnému návrhu zákona a stotožňujem sa so závermi vyplývajúcimi zo spoločnej správy aj s pozmeňovacími návrhmi, tak ako sú v spoločnej správe predložené. Poprosím o prerokovanie návrhu zákona. Ďakujem veľmi pekne.
Glváč, Martin, podpredseda NR SR (2019-09-19):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Vörösovi. Nech sa páči.
P. Hrušovský, podpredseda NR SR: (2002-07-11):
(Hlasovanie.) Prítomných je 76 poslancov, za 64, proti 2, zdržalo sa 9, nehlasoval 1. Konštatujem, že sme návrh schválili. Poprosím pána poslanca Langoša, aby ako spoločný spravodajca uviedol hlasovanie k prerokovanému bodu programu - Správe o bezpečnostnej situácii Slovenskej republiky za rok 2001. Pán poslanec Langoš. J. Langoš, poslanec: Pán predsedajúci, prosím, nechajte hlasovať o uznesení, ktoré je v spoločnej správe gestorského výboru pre obranu a bezpečnosť, ktoré má písm. a) a písm. b) hlasovať spoločne.
M. Vášáryová, poslankyňa: (2007-10-16):
Ale k jednej veci by som chcela zásadnú poznámku povedať. My nevieme, koľko potrebujú finančných prostriedkov verejnoprávne inštitúcie, pretože to závisí od toho, akými úlohami budú poverené, čo od nich budeme očakávať my, zákonodarcovia, a čo budú od nich očakávať tí, ktorí sa na ne chcú pozerať. Takže bez ohľadu na to, či budú mať o 900 mil. alebo o 2 mld. viacej, to všetko dokážu stroviť, o tom niet pochýb. Nakoniec, Slovenská televízia je znovu v mínusových číslach, takže možno tých 900 mil. budeme potrebovať na vykrytie straty.
Grendel, Gábor, podpredseda NR SR (2021-11-02):
V rozprave teraz vystúpi pán poslanec Rastislav Schlosár, pripraví sa pán poslanec Miloš Svrček.
V. Palko, poslanec: (2006-09-05):
Cieľom návrhu novely zákona je – nič viac, nič menej – sťažiť predstaviteľom organizovaného zločinu a osobám z kriminálneho prostredia získavať priestor v elektronických médiách, a tým sa usilovať dosiahnuť spoločenskú akceptáciu. To znamená „vyjsť z podsvetia“. Návrh novely zákona rozširuje viaceré zákazy už existujúce, dávno existujúce zákazy stanovené v zákone pre vysielateľov televíznej a programovej služby a vysielateľov rozhlasovej programovej služby o „zákaz propagovať presný citát osôb, ktoré vzhľadom na svoje správanie a spôsob života sú odôvodnene považované alebo sa samy identifikujú ako osoby z kriminálneho prostredia alebo s týmto prostredím spojené“. Koniec citátu. Máme na mysli najmä osoby z prostredia organizovaného zločinu. Tento návrh je reakciou na už viackrát odvysielané informácie a relácie, kde sú takéto osoby vykresľované ako v podstatne normálni, sympatickí občania. V poslednom čase to bola relácia v istej komerčnej televízii 2. augusta 2006 o 19.25 hod. vysielaná. Mala názov, ten názov dala, samozrejme, tá televízia, ten názov bol Mafián. Pre predstaviteľov organizovaného zločinu ide o typickú snahu zaradiť sa v spoločnosti ako bežní ľudia a šikovní podnikatelia. Televízia aj rozhlas sú silné nástroje a domnievam sa, že je neakceptovateľné, aby sa vysielatelia na takejto propagácii podieľali. Štát má legitímny záujem na tom, aby vysielateľ zo zákona alebo na základe licencie zabezpečil objektívne informácie, ktoré sú potrebné na vytvorenie vlastného názoru, preto je neprípustné a pre spoločnosť nebezpečné, ak sú v prípade týchto osôb vysielateľom zamlčované, zľahčované a prekrúcané všeobecne známe skutočnosti, čím sa manipuluje verejnou mienkou v prospech týchto osôb. Okrem toho návrh zákona sprísňuje sankcionovanie vysielateľov pokutami. Navrhuje sa, aby sa pri každom opakovanom porušení povinnosti zvýšila dolná hranica rozsahu pokuty v závislosti od počtu právoplatne uložených pokút radou za porušenie danej povinnosti za posledných 12 mesiacov. Ide o model, ktorý reaguje na neustále porušovanie rovnakých povinností vysielateľmi. V niektorých prípadoch evidentne bez snahy o nápravu. Rozsah pokuty, v rámci ktorého môže rada vysielateľa sankcionovať, sa tak bude každým právoplatným uložením pokuty zužovať smerom k hornej hranici. Na základnú sadzbu sa bude dolná hranica pokuty vracať vždy po 12 mesiacoch, aby rada mohla nižšou pokutou sankcionovať porušenie, ktoré je menej závažné alebo už ojedinelé. Vážené panie poslankyne, páni poslanci, toľko základné fakty o predloženej novele zákona. Ďakujem za pozornosť.
Košútová, Magda, poslankyňa NR SR (2014-01-28):
Ďakujem pekne. Nakoľko dnes odzneli pozmeňujúce návrhy v rozprave, pán predseda, prosím, dajte hlasovať o skrátení lehoty podľa § 83 ods. 4 rokovacieho poriadku.
Šeliga, Juraj, podpredseda NR SR (2020-04-07):
Ďakujem pekne. S faktickými poznámkami štyria páni poslanci. Pán poslanec Kremský, nech sa páči.
J. Ďuračka, poslanec: (2007-12-05):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že uvedený návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pani predsedajúca, prosím, otvorte rozpravu k uvedenému návrhu zákona.
M. Číž, podpredseda NR SR: (2007-06-19):
(Hlasovanie.) Prítomných 144 poslancov, za 136 poslancov, zdržalo sa 8 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
A. Belousovová, podpredsedníčka NR SR: (2009-02-12):
Vyhlasujem tento bod za skončený. Ďakujem zároveň členom vlády za účasť na tomto bode. Ďalej, vážené pani poslankyne, vážení páni poslanci, budeme pokračovať v popoludňajšom rokovaní siedmeho dňa 32. schôdze Národnej rady Slovenskej republiky. Pokračovať budeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, ktorý, upozorňujem, prerokúvame v skrátenom legislatívnom konaní. Je to tlač 940. Keďže tu nemáme pani ministerku, pozerám, že ani spravodajkyňu, vyhlasujem 10-minútovú prestávku. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2019-04-03):
Tri faktické poznámky na vaše vystúpenie. Končím možnosť prihlásiť sa s faktickou. Pán poslanec Baránik.
Abrhan, Pavol, poslanec NR SR (2015-09-30):
Ďakujem pekne. Pán poslanec Kamenický, som trošku sklamaný, že ste sa dali takto zneužiť na takúto úlohu ako poslanec Národnej rady. Od štrnástej hodiny tu rokujeme o tomto návrhu zákona, s veľkou pravdepodobnosťou ste to mali k dispozícii, lebo na výbore vám to pripravovali a nepísali ste to tuná. A vy necháte prebehnúť celú rozpravu. A toto bude vždy, navždy spojené s vaším menom a mne je to ľúto. Mne je to ľúto preto, že poslanec Národnej rady by mal vystupovať čestne a zodpovedne. Vy sami v návrhu nového rokovacieho poriadku hovoríte, ak je prednesený zásadný návrh, tak musí ísť do výboru. No tak tento návrh je zásadný. Ja sa pýtam, bude prerokovaný aspoň vo výbore, tak ako ste to pred chvíľou navrhovali? Veď si stojte za svojím slovom! Veď robíte nielen z nás, ale sami zo seba, mne je ľúto vás, že takto nechávate svoje vlastné meno pošpiniť. A ešte by som vás chcel poprosiť, lebo som úplne nezachytil a obávam sa, že ste sa pomýlili, pri tom ex 0203, o tých sviniach, keby ste mohli zopakovať, a ex 0206, tie jedlé droby, tam sú tie svine, kozy, somáre, muly a mulice. Lebo ak ste sa pomýlili, no tak to bude potom zlé. Keby ste to mohli ešte raz prečítať a zopakovať. Ďakujem pekne.
Grendel, Gábor, podpredseda NR SR (2021-09-21):
S faktickou poznámkou, pán poslanec Marian Kotleba.
B. Bugár, podpredseda NR SR: (2004-11-02):
Pán poslanec Maxon ako jediný, nech sa páči. M. Maxon, poslanec: Ďakujem pekne za slovo. Na jednej strane, pán minister, je potrebné oceniť váš ústretový krok. Na druhej strane veľmi krátko chcem zdôrazniť. Pán minister, nám vôbec nezáleží na tom, čo vás mrzí a čo vás nemrzí. My sme vás priamo žiadali, aby ste sa našej kolegyni ospravedlnili. (Potlesk.)
Janiš, Stanislav, poslanec NR SR (2011-07-06):
Ďakujem za slovo. Pán predseda, kolegyne, kolegovia, spoločná správa, ktorú máme pod tlačou 381a, hovorí o tom, že predmetný návrh ročnej účtovnej závierky Fondu národného majetku bol pridelený na prerokovanie výboru pre financie a rozpočet a výboru pre hospodárstvo, výstavbu a dopravu aj ako gestorskému výboru. Oba výbory návrh prerokovali a odporučili Národnej rade predmetný návrh schváliť. Gestorský výbor na základe stanovísk výborov odporúča Národnej rade Slovenskej republiky návrh ročnej účtovnej závierky Fondu národného majetku za rok 2010 schváliť. Pán predseda, prosím, otvorte rozpravu.
Krúpa, Juraj, poslanec NR SR (2021-05-12):
Hlasovanie navrhujem zajtra o jedenástej. Ďakujem veľmi pekne.
Laššáková, Jana, podpredsedníčka NR SR (2013-06-25):
Na vystúpenie pána poslanca s faktickými poznámkami sa hlásia poslanci Mikloško, Vaľová, Galko, Kuffa, Martvoň, Sulík. Končím možnosť prihlásiť sa s faktickými poznámkami. Nech sa páči, pán poslanec Mikloško.
Laššáková, Jana, podpredsedníčka NR SR (2015-05-19):
Pán poslanec Froc, nech sa páči.
Bugár, Béla, podpredseda NR SR (2010-09-08):
S faktickými poznámkami dvaja. Končím možnosť sa prihlásiť s faktickými. Pán poslanec Slafkovský.
Brocka, Július, poslanec NR SR (2010-12-10):
Pani poslankyňa Vaľová vystúpila v rozprave, máte v laviciach rozdaný jej pozmeňovací návrh, ale ona ho nepodala.
P. Hrušovský, podpredseda NR SR: (2002-05-28):
(Hlasovanie.) 107 prítomných, 46 za, 2 proti, 56 sa zdržalo, 3 nehlasovali. Návrh sme neschválili. Páni poslanci, keďže v rámci rozpravy pri prerokúvaní vládneho návrhu zákona o sociálnom poistení a o sociálnom zabezpečení policajtov a vojakov bolo podaných viac pozmeňujúcich návrhov, spoločný spravodajca pán poslanec Mesiarik ma požiadal, aby sme o obidvoch prerokovaných návrhoch zákonov hlasovali zajtra, aby sa vytvoril dostatočný časový priestor, o jedenástej, na konzultáciu s navrhovateľom. Pán poslanec Hoffmann. A. Hoffmann, poslanec: Vážený pán predsedajúci, chcem predniesť v súlade s § 24 ods. 4 zákona o rokovacom poriadku procedurálny návrh, aby sme bod programu č. 29, pôvodne bod 158, prerokovali vo štvrtok 30. 5. 2002 ako prvý bod programu. Je to návrh poslancov Národnej rady Slovenskej republiky Vladimíra Faiča a Bajana na vydanie zákona, ktorým sa mení a dopĺňa zákon Slovenskej národnej rady o štátnej správe v školstve a v školskej samospráve. Ďalej navrhujem, aby sme zajtra 29. 5. spolu s prerokúvaním správy o činnosti Slovenskej informačnej služby prerokovali aj správu o činnosti vojenského obranného spravodajstva. A môj tretí návrh znie, aby sme body 25 a 27 programu alebo pôvodne 154 a 156, prerokovali po prerokovaní predchádzajúceho návrhu , teda bodu 29, 30. 5. Ide o návrhy skupiny poslancov Národnej rady Slovenskej republiky na vydanie ústavného zákona o ochrane verejného záujmu a ďalšie dva, ktoré s ním súvisia.
Blanár, Juraj, podpredseda NR SR (2022-12-21):
Pán poslanec Viskupič môžete reagovať na faktické poznámky.
Jurinová, Erika, podpredsedníčka NR SR (2013-10-24):
Na vaše vystúpenie, pán poslanec, chce reagovať desať poslancov. Uzatváram možnosť. Dvanásť poslancov. Uzatváram možnosť prihlásiť sa. Nech sa páči, pán poslanec Sulík.
J. Mikuš, poslanec: (2006-03-16):
Výbor Národnej rady pre financie, rozpočet a menu súhlasí s návrhom na vymenovanie viceguvernéra Národnej banky Slovenska a odporúča Národnej rade návrh vymenovania viceguvernéra Národnej banky schváliť verejným hlasovaním. Dovoľte, aby som ako spravodajca len jednou vetou alebo jednou myšlienkou a niekoľkými vetami odôvodnil, aj prečo gestorský výbor dal takýto návrh. Gestorský výbor snáď najlepšie pozná prácu štátneho tajomníka Vladimíra Tvarošku vzhľadom na to, že má vo svojej pracovnej náplni alebo kompetencii makroekonomiku Slovenska a hlavne tvorbu rozpočtu. A iste všetci, pani kolegyne, kolegovia, uznáte, že za posledné snáď tri roky sa urobil veľmi výrazný krok hlavne v systematizácii v programovaní viacročnom hlavne tvorby rozpočtu a aj to, akým spôsobom sa prerokúval rozpočet za posledné dva roky naznačuje alebo ukazuje, že jednoducho prácu Vladimír Tvaroška ako štátny tajomník zvládol dobre. Preto aj výbor si myslí, že funkciu, na ktorú je vymenovaný alebo navrhnutý, zvládne. Ďakujem pekne. Pán predsedajúci, prosím, otvorte rozpravu.
Podmanický, Ján, poslanec NR SR (2011-07-07):
Ja navrhujem, pán podpredseda, aby ste dali prestávku, kým sa nedostaví aspoň polovica vlády.
Ďuriš Nicholsonová, Lucia, podpredsedníčka NR SR (2018-05-17):
Ďakujem pekne. Chcem sa opýtať členov vlády, ktorí sú tu prítomní, či niektorý z nich chce odpovedať na interpelácie poslancov ihneď. Nie, nie je tomu tak. Vyhlasujem teda tento bod za skončený. Pokračovať budeme v riadnom priebehu rokovania o programe schôdze a to v prerušenej rozprave v prvom čítaní o návrhu poslancov Kiššovej, Matoviča a Kollára. Máme tu predkladateľov? Asi nie. Viete čo? Vyhlasujem 5-minútovú prestávku pre istotu, aby aj členovia vlády mohli v pokoji odísť z rokovacej sály a prísť poslanci, ktorých body nasledujú. (Prestávka.) (Po prestávke.)
Šimečka, Michal, podpredseda NR SR (2024-06-14):
Ďakujem. Otváram rozpravu. Nedostal som do nej žiadnu písomnú prihlášku, pýtam sa, či sa chce niekto prihlásiť ústne. Uzatváram možnosť prihlásiť sa ústne. Neprihlásil sa nikto. Vyhlasujem rozpravu za skončenú. Predpokladám, že ani pani navrhovateľka, ani pán spravodajca už k nej nechcú zaujať stanovisko. Prerušujem rokovanie o tomto bode programu. Pokračujeme rokovaním o návrhu poslancov Juraja Krúpu, Vladimíry Marcinkovej, Vladimíra Ledeckého a Mariána Viskupiča na prijatie uznesenia Národnej rady Slovenskej republiky k deportáciám ukrajinských detí do Ruska a výzve na okamžitý návrat týchto detí späť na Ukrajinu, tlač 304. Je niekto z predkladateľov v sále? Vyzerá, že nie. V tom prípade tento bod prepadáva poradím. Pokračujeme ďalej. Podľa schváleného programu pristúpime k rokovaniu o bodoch 102 až 104 programu, ku ktorým bude zlúčená rozprava . A najskôr teda pristúpime k správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2023, tlač 188. A dávam v tejto chvíli slovo predsedníčke výboru pani poslankyni Márii Kolíkovej, aby správu uviedla. Nech sa páči. (Rokovanie o návrhu uznesenia k Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2023 , tlač 188.)
P. Hrušovský, predseda NR SR: (2005-03-15):
(Hlasovanie.) Prítomných 139 poslancov, za návrh 56, proti 7, zdržalo sa 66, nehlasovalo 10. Návrh ústavného zákona sme neschválili do druhého čítania. Ďakujem, pán poslanec. Poprosím teraz pána poslanca Ivanka, aby z poverenia výboru ústavnoprávneho predniesol návrh hlasovania k návrhu poslanca Národnej rady Slovenskej republiky Tibora Cabaja na vydanie ústavného zákona o skrátení volebného obdobia Národnej rady Slovenskej republiky (tlač 1059). A. Ivanko, poslanec: Ďakujem za slovo, pán predseda. (Ruch v sále.)
Zmajkovičová, Renáta, podpredsedníčka NR SR (2013-04-16):
Posledný písomne prihlásený v rozprave je pán poslanec Mikuš. Nech sa páči, máte slovo.
Zemanová, Anna, poslankyňa NR SR (2020-03-25):
Ďakujem pekne za slovo. Pani ministerka, ja si myslím, že sú to nevyhnutné kroky, ktoré je potrebné urobiť aj v legislatívnom procese, pretože doteraz predchádzajúca vláda expremiéra Pellegriniho robila vlastne opatrenia bez náležitých legislatívnych procesov, a to bolo vlastne nesprávne, pretože keď nabehneme na systém bez poriadku, tak potom to nás následne dobehne. Moja mama zomrela ako 92-ročná a hovorila:, zachovaj poriadok, poriadok zachová teba. To znamená, že keď dodržiavaš pravidlá, tak v čase, kedy nie si buď osobne schopný alebo spoločnosť sa dostane do ťažkostí, tak práve tie pravidlá a poriadok uchová spoločnosť v správnom chode. Čiže ja to vítam a práve trošku mám kritiku k predchádzajúcej vláde, že vlastne robila práve, oni píár, všelijaké akcie, tlačovky a podobne a tento legislatívny proces opomínala. Pretože tuná keď niekto z našich kolegov z opozície hovorí o nejakom zákone, o špicľovaní, tak ja poviem presne to, čo povedal kolega Grendel, podľa seba súdim teba. Pretože to je ich prvá vec, ktorá ich napadla, že tuto ideme špicľovať, ale tuná my ideme chrániť nás, našich rodičov, naše deti, rodinu, aby sme neochoreli, aby sa nestalo to, čo vidíme v Taliansku, Španielsku a nakoniec asi aj vo Veľkej Británii. Tak toto nie sú do budúcna nastálo opatrenia, sú to na čas trvania tejto pandemickej krízy, ale je to nevyhnutné na ochranu nás. To, že vy ste robili rôzne opatrenia a chválite sa, že aké to bolo super. Nuž áno, sa urobilo z núdze cnosť, pretože to ani nebol tak strach z toho ochorenia, ale skôr z toho, že naše zdravotníctvo to nezvládne.
B. Bugár, podpredseda NR SR: (2006-03-16):
(Hlasovanie.) Prítomných 132, za 129, zdržali sa 2, nehlasoval 1. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Pán spravodajca, záverečné hlasovanie.
Fitz, Peter, poslanec NR SR (2014-01-30):
Ďakujem pekne za slovo. V rozprave vystúpili štyria páni poslanci, nik nepodal žiaden návrh. Preto prosím, dajte, pán predseda, hlasovať o tom, že Národná rada prerokuje predložený návrh zákona v druhom čítaní.
Blaha, Ľuboš, podpredseda NR SR (2024-04-16):
Pani poslankyňa Tamara Stohlová.
Hrušovský, Pavol, podpredseda NR SR (2011-05-19):
Hlasujeme, páni poslanci. Chcem upozorniť, že na prijatie platného uznesenia je potrebný súhlas nadpolovičnej väčšiny všetkých poslancov, keďže sa jedná o súhlas s medzinárodnou zmluvou. (Hlasovanie.) 144 prítomných, 143 za návrh, 1 nehlasoval. Národná rada návrh uznesenia schválila. Teraz vás poprosím, pán poslanec, aby ste predložili návrh uznesenia k návrhu na vyslovenie súhlasu Národnej rady Slovenskej republiky s Protokolom o zmene a doplnení Dohody medzi vládou Slovenskej republiky a vládou Ukrajiny o leteckých dopravných službách , ktorý prerokovávame ako tlač 296.
Laurenčík, Milan, podpredseda NR SR (2022-03-30):
Aj ja som tu, pán poslanec.
Pellegrini, Peter, predseda NR SR (2015-09-22):
Prezentujme sa a hlasujme o tom, že prerokujeme vládny návrh zákona v druhom čítaní. (Hlasovanie.) Prítomných 131 poslancov, za hlasovalo 94, zdržalo sa 36 poslancov, nehlasoval 1. Konštatujem, že sme postúpili návrh zákona do druhého čítania.
Blanár, Juraj, podpredseda NR SR (2022-11-08):
Prezentujme sa a hlasujme o bodoch tak, ako uviedol pán spravodajca. (Hlasovanie.) Prítomných 132 poslancov, za hlasovalo 105, proti boli 7, zdržali sa 19, 1 nehlasoval. Konštatujem, že sme body schválili zo správy, ako ste uviedli. Nech sa páči, pán spravodajca, uvádzajte ďalej.
Gašpar, Tibor, podpredseda NR SR (2024-09-25):
Ďakujem navrhovateľke. Keďže máme ukončené vystúpenia písomne prihlásených rečníkov do rozpravy, pýtam sa, či sa chce niekto prihlásiť do rozpravy ústne. Prihlásili sa v poradí pán poslanec Hargaš, pán poslanec Dostál. Končím možnosť prihlásiť sa do ústnej rozpravy. Prvé slovo má, ako som už prečítal, pán poslanec Hargaš. Máte slovo.
Hraško, Igor, poslanec NR SR (2013-12-11):
Ďakujem pekne kolegovi Simonovi za odpoveď. Áno, bola to skôr taká rečnícka otázka, pretože poznáme všetci odpoveď. Vedia to už teraz vládni poslanci. Ale chcel by som reagovať na kolegu Jarjabka. Pán Jarjabek, vy ste tiež boli na začiatku tej konferencie, vydržali ste tam možno 7 minút, potom odfučali preč. Je to škoda, lebo keby ste boli aj na diskusii, tak by ste sa dozvedeli, že to hovorili odborníci, že tieto štúdie neboli. Pán Zima mi síce povedal, že on takúto štúdiu robil pre podklady k Východnej, a skutočne tam sa došlo k takým cifrám, ale tak povedzte mi alebo pošlite mi link o tom, kde je tá štúdia uverejnená, o ktorej hovoríte vy, od pána Jamricha. Veľmi rád si ju pozriem, skutočne, ale neviem, či bola robená v rámci celého prierezu kultúry alebo len v jej určitej oblasti. Takže ono by sa to naozaj zišlo spraviť pre celú kultúru, pretože pán Zima to robil pre konkrétne jedno podujatie, respektíve pre jednu časť podujatia, možno pán Jamrich to robil pre inú časť kultúry, ale bolo by treba to spraviť možno komplexne v kultúre. Takže som na to zvedavý. A potom si doplním tieto informácie. Ale potom vás poprosím, aby ste informovali aj tých odborníkov, ktorí tam sedeli v rámci financovania kultúry, aby ste aj im ozrejmili, že si majú doplniť vedomosti o tom, že takáto štúdia niekde existuje. Ďakujem.
Zmajkovičová, Renáta, podpredsedníčka NR SR (2012-12-14):
Ďakujem, pán spravodajca. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Uzatváram možnosť prihlásiť sa do rozpravy ústne. Pán minister, zrejme už nechcete vystúpiť. Čiže prerušujem rokovanie o tomto bode programu. Budeme pokračovať o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov . Vládny návrh zákona má parlamentnú tlač 240. Spoločná správa výborov má tlač 240a. Poprosím ministra životného prostredia Slovenskej republiky Petra Žigu, aby vládny návrh zákona odôvodnil.
Bugár, Béla, podpredseda NR SR (2016-11-22):
Na vystúpenie pána poslanca s faktickými poznámkami štyria. Končím možnosť sa prihlásiť do faktických. Pani poslankyňa Grausová.